רויטל בן-אשר פרץ

רויטל בן–אשר פרץ (נולדה ב-29 ביוני 1969) היא אוצרת, אמנית ופעילת ציבור ישראלית.

ביוגרפיה
משפחתה וצעירותה

רויטל בן–אשר נולדה וגדלה בהוד השרון. כילדה הייתה ספורטאית מצטיינת זוכת אליפויות בשחייה, ריצות קצרות וריצות 2,000 מטר; בצה"ל שירתה כמדריכת כושר קרבי. אביה, דוד בן-אשר, אל"ם במיל. היה ראש מחלקת כושר קרבי בצה"ל וכיום עיתונאי באזור השרון. אימה, תורית, עבדה עם ילדים אוטיסטיים, כיום בפנסיה. לרויטל אח ואחות: אורי בן אשר, עורך דין והגר בן אשר, במאית קולנוע.

רויטל בן–אשר למדה צורפות במכון הטכנולוגי, ירושלים (1990-1989). בוגרת תואר ראשון במחלקה לעיצוב קרמי בבצלאל (1995-1991). בשנים 1995–2005 הייתה פעילה כאמנית, הציגה שלוש תערוכות יחיד וזכתה בפרסים.

אוצרות ופרפורמנס

ב-1998 החלה לעסוק באוצרות, עת שימשה כאוצרת תערוכות ראשית של משרד החינוך במוזיאון תל אביב.

חלק גדול מהתערוכות שבן–אשר פרץ אוצרת הן פרי עבודה ומחקר של מספר שנים, שותפים ויוצרים בהן גם אנשים שאינם אמנים והן נערכות בשיתוף מומחים לנושא התערוכה. ב"פרא אציל" האמנים היו מחוסרי דיור בעלי עבר פלילי משכונת שפירא בדרום תל אביב. "נעלי עקב בחול" במוזיאון פתח תקווה לאמנות עסקה בסחר בנשים בישראל, פרויקט חברתי המשלב עבודה עם אמנים ועם נשים קורבנות סחר. "מוזיאון הטבע" במוזיאון פתח-תקווה לאמנות הציגה טבע בלבוש אמנותי, בה יצרו אמנים ומפחלצים והיא התבצעה בייעוץ מדענים. "אוצרים בע"מ" במוזיאון פתח-תקווה לאמנות עסקה ביחסים בין האוצרים לאמנים ובמעמד האוצר כיום. "חמור" בבית בנימיני עסקה במצב החמור של הקרמיקה בשיח האמנותי העכשווי ובמאבק של מרבית בוגרי לימודי הקרמיקה להציג בתערוכות ולקנות להם מעמד בעולם האמנות. "סביבות עבודה" בביתן הלנה רובינשטיין לאמנות בת זמננו, מוזיאון תל אביב לאמנות התיקה עסקים משפחתיים, מבנים וסביבות עבודה לחלל המוזיאון והעניקה להם צביון אמנותי.

גדעון עפרת:

בשנת 2017 העלתה את "פרוטקטיב אדג'" פרויקט שיתופי של מיצב, וידאו ופרפורמנס; הפרויקט הועלה בגלריה שלוש ויריד צבע טרי (2018) והציג קרוב לשלושים מופעים. בפרויקט שותפים האמנית מיכל שמיר, הכוריאוגרף סהר עזימי ואמן הווידאו יואב כהן, בן-אשר פרץ מתפקדת בו כפרפורמרית. במסגרת הפרויקט, כמחאה על סגירת מוסדות התרבות בתקופת הקורונה, ישנה הקבוצה על במות תיאטרון הקאמרי, האופרה הישראלית, ספריית בית אריאלה ובמוזיאון תל אביב.

באוגוסט 2020 החלה להגיש פינה בשם: "אז בואו נדבר תרבות" בתוכנית "פותחים יום" בערוץ 13.

פעילות ציבורית

בשנים 1996–2000 ייסדה וריכזה את מגמת האמנות בתיכון רנה קסין בירושלים. ב-2010 הקימה בית ספר ללימודי אמנות למבוגרים בבית האמנים תל אביב, בו היא מלמדת; בוגריו מציגים תערוכה שנתית בבית האמנים. מ-2012 מעבירה קורסי הנחיה לאמנים בבית בנימיני. הרצתה בבצלאל, שנקר, סדנת אמני הקיבוץ, בית בנימיני, מכללת ספיר, מכללת אורנים, המכללה לאמנות יפו, אוניברסיטת בר-אילן, סמינר הקיבוצים והמדרשה לאמנות.

ב-2019 מונתה בן–אשר פרץ לתפקיד יועצת ראש העיר (רון חולדאי) לאמנות. היא מחזיקת תיק התרבות. במסגרת תפקידה היא פועלת למיסוד אזור קריית המלאכה שבדרום תל אביב כמתחם אמנים משגשג. כנציגת ציבור "תל אביב אחת" ברשימה של רון חולדאי, מועצת עיריית תל אביב-יפו. חברת דירקטוריון בגופים הבאים: אופרה הישראלית; המכון למחזאות ישראלית על שם חנוך לוין; עמותת הכוריאוגרפים; תיאטרון הקאמרי (שופטת בוועדת פרס שחקן ובמאי השנה); בית האמנים, תל אביב-יפו; בית ליבלינג, מרכז העיר הלבנה; בן-אשר פרץ חברה בוועדה הציבורית של להקת "בת שבע". היא חברת המדור לאמנות פלסטית, משרד התרבות; דוברת משרד התיירות לאמנות פלאסטית; הוועד המנהל של עמותת אמנים יוצרים בישראל; שותפה בצוות ניסוח החזון התרבותי של העיר תל אביב-יפו וחברה במועצה הציבורית של שביל העצמאות, תל אביב-יפו. שופטת ביריד צבע טרי. שופטת בוועדות פרסי אמנות, עיצוב ומחול של משרד התרבות. היא יושבת ראש סניף תל אביב-יפו של הפדרציה העולמית של יהדות מרוקו. חברת הוועד המנהל של מוזיאון פתח תקווה לאמנות. יוזמת ומקימת פרויקט "האוצר" - מחסן מחזור לאמנים ויוצרים. מובילה ומנהלת את תחום המדיניות לזכויות האמן בקרן פלומס, בשיתוף איגוד האמנים הפלסטיים.

חיים אישיים

רויטל בן–אשר פרץ נשואה למיקי פרץ, מעצב תעשייתי, בעל חברת studio P.K, אחיו התאום של האמן רפי פרץ, מתגוררת בשכונת שפירא, תל אביב ואם לשלושה ילדים.

גלריית תמונות

תערוכות שאצרה

 יוני 2021 - "נושא אישי", בית האמנים תל אביב, מקבץ של 30 תערוכות יחיד.

תערוכות יחיד כאמנית
1995 - "בשר טרי", גלריית שלוש שלושים, ת"א.
1996 - "שבריר", גלריית אנטיאה, ירושלים.
2000 - "חבלי מורינגה", מוזיאון בית כהנא, רמת גן. צילום ופיסול.

תערוכות קבוצתיות כאמנית
1996 - תערוכת אמנים צעירים, המוזיאון לאמנות ישראלית, רמת גן.
1997 - "חומר אחר", מוזיאון ארץ ישראל.
1998 - "דרך בחומר", מוזיאון בית כהנא, רמת גן.
1999 - בית האמנים, ת"א. תערוכת פרס האמן הצעיר - רטרוספקטיבה של בגדים 95–99.
2000 - "ילדים", בית הגפן, חיפה.
2000 - "mutants", מוזיאון ארץ ישראל. ביאנלה לפיסול.
2000 - " פגישה לא מקרית", מוזיאון בית אורי ורמי נחושתן. מוזיאון וילפריד ישראל לאמנות ולידיעת המזרח.
2000 - מוזיאון אשדוד לאמנות.
2000 - מוזיאון בת-ים לאמנות עכשווית.
2000 - "מיתולוגיות", הגלריה לאמנות אום אל-פחם.
2001 - גלריית הוראס ריכטר יפו. אגודת ידידי בצלאל.
2001 - "לפני שבוע ביום שני אתמול", גלריית עמי שטייניץ, ת"א.
2002 - מוזיאון לצילום תל-חי. גמר פרס קרן רוטשילד.
2003 - "SOFA", שיקגו. ארצות הברית, הביתן הישראלי.
2004 - "מחסן זמן", מוזיאון פתח-תקווה לאמנות.
2005 - "ליגה", בית בנמל. אוצרת:  גליה יהב.

פרסים
1996 - קרן שרת - קרן התרבות אמריקה ישראל.
1997 - קרן שרת - קרן התרבות אמריקה ישראל.
1999 - פרס האמן הצעיר – משרד החינוך והתרבות.
4-2003 - מלגת קרן יהושע רבינוביץ לאמנויות תל אביב. מפעל הפיס. משרד המדע התרבות והספורט.
4-2003 - קרן צ'ארלס ואנדי ברונפמן לעידוד תרבות ואמנויות בישראל ומחוצה לה.

קישורים חיצוניים

 רויטל בן-אשר פרץ, באתר TheArtLab
 קורות חיים, באתר מרכז בנימיני
 קורות חיים, באתר בית לאמנות בישראל
 רויטל בן אשר פרץ, באתר מרכז המידע לאמנות ישראלית, מוזיאון ישראל
 פודקאסט במגזין פורטפוליו
 
 מיטל רז, רויטל בן־אשר פרץ תנסה להגדיל את תקציב התרבות של העירייה שעומד על 6%, באתר טיים אאוט תל אביב, 16 בספטמבר 2018
 חגית פלג רותם, בחירות 2018: רויטל בן אשר פרץ, מגזין פורטפוליו, 24 באוקטובר 2018

כתבות על הפרויקט "פרוטקטיב אדג'":
 חגית פלג רותם, ארט בי אנד בי: להעיר את התרבות מהתרדמת, באתר פורטפוליו, 7 בנובמבר 2020
 יובל סער, אמנות והישרדות: האוצרת רויטל בן־אשר פרץ עוברת לקדמת הבמה (ריאיון), באתר פורטפוליו, 16 בנובמבר 2017
 מיטל רז, האמנים שלקחו את הטירוף של צוק איתן עד הקצה (ריאיון), באתר טיים אאוט תל אביב, 23 בנובמבר 2017
 
 
 
 סמדר שפי, פרוטקטיב אדג’: פרויקט שיתופי, בבלוג החלון, 5 בדצמבר 2017

כתבות על התערוכה "סביבות עבודה":
 סרטון על התערוכה
 
 
 סדרת כתבות של יובל סער באתר פורטפוליו (אפריל-מאי 2015): פרולוג, הדף הלבן, מסביבות עבודה לסביבת עבודות, דלית שרון, נועה שורץ, רועי מרדכי, לצאת, להתלבש, לחזור, לירון ברייר דנציגר, רעות פרסטר, שי רטנר, אפילוג, כתבה מסכמת של סער בטיים אאוט תל אביב

כתבות על התערוכה "חמור":
 מרב שין בן-אלון, בעקבות הקדר המושלם (ריאיון), באתר ערב רב, 10 בספטמבר 2012
 
 
 המלצות - חמור, באתר מוזיאון העיצוב חולון, 6 בספטמבר 2012

כתבות על התערוכה "אוצרים בע"מ":
 אודות התערוכה, באתר מוזיאון פתח תקווה לאמנות
 

כתבות על התערוכה "מוזיאון הטבע":
 
 סמדר שפי, טבע לא דומם, באתר הארץ, 14 ביולי 2009
 

כתבות על התערוכה "נעלי עקב בחול, סחר נשים בישראל":
 
 
 תערוכה חדשה במוזיאון פתח תקווה לאמנות, באתר מארב

כתבות על תערוכות הסדנה לאמנות ברמת-אליהו:
 קציעה עלון, אוצרת נשימה, באתר מארב, 18 באפריל 2004
 פרא אציל, הסדנא לאמנות רמת-אליהו

כתבה על התערוכה ״בית לאמנים״:
 יובל סער, בית לאמנים (2019) בבית האמנים, באתר פורטפוליו, 19 במאי 2019

כתבה על התערוכה ״העולם על פי ולרי״:
 שני מויאל, הוא היה שומר במוזיאון 16 שנה. עכשיו יש לו תערוכה, באתר טיים אאוט תל אביב, 3 ביולי 2019
 מאיה כהן, השומר שגם מצייר: פוטר ויציג בתערוכה, באתר ישראל היום, 8 ביולי 2019
 זיוה קורט, העולם על פי ולרי ולרי בוקובסקי, בבלוג 'מעבר למראה', 18 ביולי 2019
 מאיה כהן ונעם סמל, בריאיון עם בן-אשר פרץ בתוכנית סופש תרבות, בערוץ כאן 11

הערות שוליים

אוצרות ישראליות
אוצרים ישראלים
אמניות ישראליות
חברות מועצת העיר תל אביב-יפו
דירקטוריות ישראליות
דירקטורים ישראלים
בוגרות בצלאל, אקדמיה לאמנות ועיצוב
בוגרי בצלאל, אקדמיה לאמנות ועיצוב
ישראליות שנולדו ב-1969
ישראלים שנולדו ב-1969